Tidmi n-umdan tettawi er wayen yellan akken ad tenfel nnig-s, ad tbeded zdat n umnar n kra yesean udem-is d uffir. Ayen talalit ? Ayen tamettant ? D acu i d lbaḍna n tuddert ? Amek i d anemek n tɣawsiwin yejlan ? Acu-t wurar n wakud ? Ansi i d–yekka u sani yettawi? D acu yettawi ?
Neswa i lmend n tayri
Aman n weeḍil
Yellan uqbel tillin !
D tezdeg ur necbi aman
D tefsses ur necbi abeḥri
D tafat ur d-nekki si tmess
D allaɣ ur tekbil ṣṣura
Win yeswan seg-s yiwwas
Akud ad yeknu zdat-s !
Ur s-qqar yedder
Win ur neswi seg leinṣer
Ur as-qqar yes-sen
Win ur nefriẓ lewcayer !
({{Eumer ibn lferdix}})
Yemderkel wallaɣ ɣef ubalaḍ n war tiririt. Tuttriwin ddan-t deg wabu n temseeraq, ulin-t ɣer tignewt n war-timlilit. Yenguga i llsas ṣwab-is. Leḥsab iḍul, ussan zerben, temẓi tetteftutus. Yuɣal-d usteqsi akken ad icebbel lehwari n tesbek : Ayen addud zdat lebni yesgrareb lawan ? Acu n rriḥa i d-yekkan seg yiḍelli ? Acu n yizen yebɣa ad yessiweḍ Yer umnar n uzekka? Amek i d udem n wayen yezrin ? Amek i d ṣifa n kra
i d-iteddun ? IYuraf n lḥir grawlen, zḍat leeqel d lmeequl :
Seg yiwen inser-d waṭas
Aṭas yezzi Yer yiwen
Yiwen d acu yettallas
Aṭas iwumi sawalen
Yedder yiwen seg waṭas
D nitni i s-igan ismawen
YuYal mi t-uffan d aṭas
La s-regglen yiwen yiwen
Tirni tcba lxali. lxali yeččur d ilem. Ilem yurew-d kra yellan. Ayen yellan yettuYal d ilem. Tettemkuffut , lemwaji n wakud ḥecren! Kra yerdem kra yufrar. Amdan teṭṭef-it tesraft n lwehmat. Yetlejlij di tlaba n tagut, ur as-iban wamek. Ifergan zdat n tmuYli gten. Izuraz n ṭlam zḍan agertil n yiḍ ur nettfaka. Tagrareb teYzint Yer wanu ur nesei lqae !
Ul yellan d amuḍin yugi ad yethedden. Ayen i t-iceYben yekka-d nnig tmusni. Tamusni tekka-d ddaw tatut. Tatut teẓḍa iẓuran akkin akka, tesgursel tabḥat n unadi. Iḍul ubrid, leeqel yeǧǧa timugent d tiselbi:
I wumi abeḥri n tefsut
I wumi cbaḥa n yigran
I wumi zzin n tsekkurt
I wumi deg yill iselman
D acu i d azal n lyaqut
Dacu i d azal n lmerǧan
Mebla amdan di tmeddurt, i wumi kra yellan ?
AYebbar n lawan yettawi-d yid-s astulles. Tugdi tettrebbi ccan i westehzi. Yeqqim-d umeǧǧed d usḥissef ɣef lawan ideg yella umdan ddaw leenaya n war tillin. Yettmeǧǧid lxaṭter ɣef wasmi yeedel yiḍ akked wass, ɣefw asmi aseggas yefka anzi i useggas. Anda-t wakud deg ulac anuɣni ? Anda-tt tesga ur tekcim takka uYilif ? Anda-t umdiq deg ulac aseḥbiber ɣef uzekka neɣ ndama ɣef yiḍelli ?
Ili-k d uḥdiq ḥeker s tmuYli-iw
Ẓer ayen yellan
Deg wayen yefren !
Di lemri yella yiwen lewhi
D lewhi icerwen lewhem
Muqel deg iYeẓran d isaffen
Nadi di lebḥur deg yigarawen
Tiqqit tecba tiqqit
kra yellan d yiwen
Lkas yekcem deg waman,
Aman deg-s i d-lulen
Am win yewwin
Am win yettawin
Kra yellan
Yettaggem seg yiwen uewin
({{Ǧalal el ddin el rumi}})
Da tṣub da tuli. Win yekkan i sebea qamet di lebrur, yeẓra anida tebda anida tergel. Ulac abrid ur nenniḍ, ulac igenni ieedlen. Urar n tayri akked lkerh mzuYaren, wwin ulawen deg zabuq deg ur d-tekki tafat. Inzizen n tudert rgagin s nnhati i d-yeggar wamdan. Nnhati smendagent irrij n lemḥnat. Γef unyir yura wurrif. Deg ul tuɣ tirgit n tegrawla. Maca d acu ara d-yefdun rruḥ yellan di tesraft n ṣṣura ur nezmir i kra ?
Yiwen ur yezmir ad yessefru
Amek i d udem n uzekka
Kkes Yef ul-ik reffu,
Ssew di tbuqalt-a
Zdew Yef tiziri i d-yeḍwin tama
Fares-itt meskud-itt tella
Ma tefka-d lkif ass-a
Wis ma d ak-id t-ṣaḥ azekka !
({{Eumer Xayyam}})
{{Sɣur Ḥamid At Sliman}}
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn est_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn lmo_Latn kab_Latn